SPOROČILO KOMISIJEEVROPSKEMU PARLAMENTUv skladu s členom 294(6) Pogodbe o delovanju Evropske unije v zvezi s stališčem Sveta o sprejetju Sklepa Evropskega parlamenta in Sveta o odobritvi jamstva EU Evropski investicijski banki za izgube pri posojilih in jamstvih za projekte zunaj Evropske unije in o razveljavitvi Sklepa št. 633/2009/ES /* COM/2011/0597 konč. - 2010/0101 (COD) */





2010/0101 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Sklepa Evropskega parlamenta in Sveta o odobritvi jamstva EU Evropski investicijski banki za izgube pri posojilih in jamstvih za projekte zunaj Evropske unije in o razveljavitvi Sklepa št. 633/2009/ES 1. Ozadje Datum predložitve predloga Evropskemu parlamentu in Svetu (dokument COM(2010) 174 konč. – 2010/101 COD): || 21. april 2010 Datum mnenja Evropskega ekonomsko-socialnega odbora: || ni relevantno Datum stališča Evropskega parlamenta, prva obravnava: || 17. februar 2011 Datum predložitve spremenjenega predloga: || ni relevantno Datum sprejetja stališča Sveta: || 20. september 2011 2. Cilj predloga Komisije S Sklepom št. 633/2009/ES Evropskega parlamenta in Sveta z dne 13. julija 2009 se Evropski investicijski banki (EIB) odobri jamstvo EU za izgube pri posojilih in jamstvih za projekte zunaj EU, da s financiranjem projektov podpre sodelovanje EIB pri izpolnjevanju političnih ciljev EU. Cilj predloga, ki ga je predložila Komisija, je sprememba Sklepa 633/2009/ES po vmesnem pregledu izvajanja zunanjega mandata EIB, kot je bil določen s Sklepom 633/2009/ES. 3. Pripombe k stališču Sveta 3.1 Splošne pripombe k stališču Sveta na prvi obravnavi Komisija lahko v celoti sprejme stališče Sveta, ki je rezultat konstruktivnih pogajanj med tremi institucijami. Stališče je v skladu z bistvenimi cilji in osnovnim pristopom prvotnega predloga Komisije. 3.2 Soglasje na stopnji stališča Sveta Stališče Sveta je rezultat intenzivnih medinstitucionalnih pogajanj po sprejetju stališča v Evropskem parlamentu v prvi obravnavi 17. februarja 2011. Predsednik odbora BUDG Evropskega parlamenta Alain Lamassoure je 27. junija 2011 po tristranskih pogajanjih poslal dopis madžarskemu predsedstvu, v katerem je potrdil, da bo v primeru, da bo Svet na prvi obravnavi sprejel stališče, katerega besedilo je ECOFIN potrdil (po preverjanju pravnikov lingvistov), odboru BUDG in nato Parlamentu kot celoti na plenarnem zasedanju priporočil, da se stališče Sveta v drugi obravnavi Parlamenta sprejme brez sprememb. Svet za splošne zadeve je na podlagi tega 18. julija 2011 dosegel politično soglasje. Glavne točke pogajanj, o katerih so se vse tri institucije sporazumele, so: a) Regionalne zgornje meje: – Povišanje zgornje meje v višini 1 milijarde EUR za regijo južnega sosedstva. Povišanje zgornjih meja za 4 % za vse druge regije in podregije splošnega mandata; splošno povišanje bi znašalo približno 1,7 milijarde EUR (poleg mandata za podnebne spremembe v višini 2 milijard EUR). – Zgornji povišanji bi bili označeni kot začasni, za kateri veljajo blagi pogoji (povišanji sta namenjeni državam, ki izvajajo politično reformo, kot je ocenila Komisija s pomočjo ESZD). – V smislu prožnosti se vodstveni organi EIB lahko odločijo, da znesek v višini do 10 % regionalne zgornje meje splošnega mandata porazdelijo znotraj regij in med njimi (pred tem ga je bilo možno porazdeliti le med regijami). – b) Razvojni vidiki: Nekatere spremembe, ki so bile uvedene na zahtevo EP, so osredotočene na potrebo, da EIB bolje poroča o učinku svojih dejavnosti na razvoj, socialne zadeve, okolje in človekove pravice ter ga bolje oceni (na primer z določitvijo specifičnih kazalcev učinkovitosti in skrbnim spremljanjem teh vidikov med celotnim življenjskim ciklom projekta). Besedilo je bilo nadalje spremenjeno tako, da jasno odraža, da bo podpora EIB pri zmanjševanju revščine in doseganju razvojnih ciljev tisočletja predvsem neposredna, in sicer s spodbujanjem vključujoče rasti in trajnostnega ekonomskega in socialnega razvoja s financiranjem dejavnosti na podlagi splošnih ciljev iz sklepa. c) Upravičenost države: Zaradi nedavnih političnih dogodkov se Belorusija ne bo razglasila za upravičeno (ostala bo „potencialno“ upravičena). Komisija bo pooblaščena, da sproži mandat za potencialno upravičeno državo in da ga ustavi/začasno ustavi z delegiranim aktom (v skladu s prejšnjim sklepom je bilo za to treba uporabiti redni zakonodajni postopek). Tako bo Komisija lahko hitreje sprožila/začasno ustavila mandat v določenih državah, če se politično stanje spremeni. S tehničnega vidika oba seznama vsebujeta prilogi k sklepu: seznam potencialno upravičenih regij in držav ter seznam upravičenih regij in držav (drugi seznam vsebuje le države iz prvega seznama). Komisija bo pooblaščena, da drugi seznam spreminja z delegiranimi akti. d) Platforma EU za sodelovanje in razvoj: Dogovorjeno je bilo, da bo Komisija predsedovala skupini strokovnjakov, ki bo preučila koncept platforme EU za sodelovanje in razvoj. Skupino strokovnjakov bodo sestavljali Komisija, ESZD, države članice in EIB. Druge finančne institucije bodo posvetovane, vendar ne bodo stalne članice skupine strokovnjakov. e) Regionalni politični okvir: Uvodne izjave (15), (16), (17), (18), (19) in (20) v predlogu Komisije so bile po primernem preoblikovanju prenesene v novo Prilogo IV „regionalni politični okvir“. 4. Sklep Komisija v celoti podpira rezultate medinstitucionalnih pogajanj in lahko zato sprejme stališče Sveta na prvi obravnavi.